
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 122
                                                              din 31 mai  2018
      privind aprobarea concesionarii fostului depozit de gheață al orașului prin licitaţie publică,
                                              a studiului de oportunitate şi a caietului de sarcini
Consiliul Local al Municipiului Sighişoara, întrunit în ședință ordinară, 


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.949/10.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere propunerea de concesionare în vederea reînființării fostului depozit de gheață al orașului transmisă de domnul Ticușan Dumitru Dănuț, prin adresa înregistrată la Municipiul Sighișoara sub nr. 3.970/12.02.2018; 

Având în vedere că, la momentul actual clădirea fostului depozit de gheață se află într-o stare  avansată de degradare în urma prăbușirii bolții de cărămidă, necesitând ample lucrări de restaurare;

Având în vedere nota internă cu nr. 3.970/IX/15.02.2018 a Compartimentului Urbanism, Disciplina în Construcții și Patrimoniu UNESCO, cu referire la oportunitatea reînființării fostului depozit de gheață al orașului;

Având în vedere prevederile Legii nr. 215/2001, Legea administrației publice locale, republicată, cu modificările și completările ulterioare;
Având în vedere prevederile art. 871 -873 din Legea nr. 287/2009 privind Codul civil, republicată, cu modificările şi completările ulterioare, cu referire la dreptul de concesiune;
Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările și completările ulterioare, precum şi ale Hotărârii Guvernului nr. 168/2007 pentru aprobarea Normelor metodologice de aplicare a Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică; 

Având în vedere prevederile Legii nr. 50/1991 privind autorizarea executării lucrărilor de construcţii, cu modificările și completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere că, în urma concesionării fostului depozit de gheață al orașului, nu sunt afectate planurile de sistematizare şi că acesta nu face obiectul Legii nr. 10/2001, republicată, cu modificările și completările ulterioare şi al Legii nr. 247/2005;

Având în vedere că prin această concesiune se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 9.948/10.04.2018, prin care se propune aprobarea concesionarii fostului depozit de gheață al orașului prin licitaţie publică, a studiului de oportunitate şi a caietului de sarcini, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
      H O T Ă R Ă Ş T E:
Art. 1. Se aprobă concesionarea prin licitaţie publică a fostului depozit de gheață (ghețăria), înscris în C.F. Sighișoara nr. 5387, sub nr. topografic 167, poziția A+15, în suprafață de 51 mp.

Art. 2. Se aprobă Studiul de Oportunitate şi Caietul de Sarcini în vederea concesionării fostului depozit de gheață (ghețăria), înscris în C.F. Sighișoara nr. 5387, sub nr. topografic 167, poziția A+15, potrivit anexelor nr. 1, respectiv nr. 2 la prezenta.

Art. 3. Se aprobă proiectul de contract de concesiune, potrivit anexei nr. 3 la prezenta.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcția Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 5. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;
  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare - Direcția Economică;
  1 ex. Biroul Juridic.

11 ex.

B.A. 

